Sjabloonbespreking:Outeur - Wikipedia
Wil ons hierdie hê?[wysig bron]
Ek sien die afgelope ruk inkonsekwentheid in die aanbieding van outeursname in bronnelyste. Hierdie sjabloon is die oorsprong. Dit val my nogal vreemd op as sommige outeurs in 'n bronnelys met hierdie sjabloon geskryf word en ander nie. Ideaalgesproke moet alle bronverwysings in die hele ensiklopedie konsekwent wees, maar ek dink dit is moeilik en dalk nie die moeite werd nie, maar om sjablone te skep wat inkonsekwentheid so maklik maak, lyk vir my onproduktief. Naudefj, wat was die oorspronklike bedoeling? Mis ek iets? Ek stel voor ons los eenvoudig die klein hoofletters. --Alias (kontak) 06:10, 8 November 2018 (UTC)
Die inkonsekwenteit in 'n sjabloon se gebruik word deur die sjabloon veroorsaak en dus moet die sjabloon geskrap... Hmm. sal ons ook die Bybel skrap, Alias? Dit word ook taamlik inkonsekwent gebruik.
Ek dink hierdie sjabloon is baie nuttig omdat dit die outeurs van die ander inligting uitlig en ook help om die titel van die uitgewer te skei.
'n Ander ding is dat eenvormigheid geen doel is nie, maar bloot 'n middel om oordrag van inligting makliker te maak. Indien inligting van 'n ander aard is wat nie in die gebruiklike formaat pas nie, moet die formaat aangepas word, nie die inligting nie. Ons doel is oordrag van inligting, nie oplegging van deur ons geskape formate nie. Jcwf (kontak) 06:31, 8 November 2018 (UTC)
Die sjabloon gee 'n eenvoudige manier waarmee outeurs se name inkonsekwent gestileer kan word as dit selektief gebruik word. 'n Alternatief tot my voorstel is seker dat al die outeurs regoor die ensiklopedie nagegaan word en mooi gemerk word. Ek is onseker presies wat jy voorstel. My voorstel is juis om die formaat aan te pas wat met hierdie sjabloon geïmplementeer word. Dalk verstaan ek jou verkeerd? Die outeurs se name is tog nie soms inligting van 'n ander aard nie, of het ek die gevalle verkeerd geïnterpreteer? --Alias (kontak) 09:30, 8 November 2018 (UTC)
Ontsluit van "https://af.wikipedia.org/w/index.php?title=Sjabloonbespreking:Outeur&oldid=1854581"
Die bladsy is laas op 8 November 2018 om 09:31 bygewerk.